Nov 30,2018
బజాజ్‌ ఆటో నుంచి సరికొత్త 'పల్సర్‌'
న్యూఢిల్లీ: బజాజ్‌ ఆటో లిమిటెడ్‌ దేశీయ మార్కెట్లోకి సరికొత్త పల్సర్‌ను తీసుకు వచ్చింది. 'పల్సర్‌ 150 నియాన్‌' పేరుతో కొత్త బండిని సంస్థ గురువారం మార్కెట్లోకి విడుదల చేసింది. దీని ధరను కంపెనీ రూ.64,998గా నిర్ణయించింది (ఎక్స్‌షోరూమ్‌, ఢిల్లీ). కొత్త పల్సర్‌ నియాన్‌లో సరికొత్త హెడ్‌ల్యాంప్‌ బ్రౌస్‌, బ్యాడ్జెస్‌, సైడ ్‌ప్యానెల్‌ మెష్‌, గ్రాబ్‌ రెయిల్‌ వంటివి కొత్త అమరికలను ఏర్పాటు చేసినట్టుగా ఆయన తెలిపారు. ఈ సందర్భంగా బజాజ్‌ ఆటో మోటార్‌ సైకిల్‌ విభాగం అధ్యక్షుడు ఎరిక్‌ వాజ్‌ మాట్లాడుతూ ''100 సీసీ, 110 సీసీ దాటి మరో సెగ్మెంట్లోని వాహనం కొనుగోలు చేయాలనుకునే వినియోగదారులకు నియాన్‌ ఒక మంచి ఎంపికగా నిలుస్తుంది'' అని అన్నారు. నియాన్‌లో 149సీసీ సింగిల్‌ సిలిండర్‌ ఇంజిన్‌ 8000 ఆర్‌పీఎం వద్ద 14 బీహెచ్‌పీ శక్తిని, 13.4ఎన్‌ఎం టార్క్‌ను విడుదల చేస్తుంది. దీనికి ముందుభాగంలో 240 ఎంఎం డిస్క్‌ బ్రేక్‌, వెనుక చక్రానికి 130 ఎంఎం డ్రమ్‌ బ్రేక్‌ను అమర్చారు.
మీ స్నేహితులకు రికమెండ్ చెయ్యండి